I. Darsning borishi - «Adabiyot» 5-sinflar uchun 20 yil Mavzu: adabiyot so‘z san’ati

|
«Adabiyot» 5-sinflar uchun 20 yil Mavzu: adabiyot so‘z san’ati
|
bet | 66/218 | Sana | 19.05.2024 | Hajmi | 1,83 Mb. | | #243397 |
Bog'liq 5-sinf-adabiyot-yillik-dars-ishlanmasi I. Darsning borishi:
a) salomlashish
b) navbatchilik hisoboti, sinf tozaligi va davomatni nazorat qilish
c) kirish suhbati, o’quvchilarning og’zaki nutqini o’stirish
O’tgan mavzuni so’rash.
a) individual - tarqatma materiallar, kartochka.
b) Frontal (guruh bilan ishlash)
Yangi mavzu:
Aziz o‘quvchim, senga kunday ravshanki, Chin-mochin degan mamlakatning imperatori - shahanshohi ham, fuqarolari ham xitoylardan. Bu voqea qadim zamonlarda bo‘lib o‘tgan, shunga qaramay, u butunlay unutilib ketmasdan turib, bilib olsang, albatta yaxshi bo‘ladi-da! Shahanshohning saroyi dunyodagi eng yaxshi saroy ekan; chiroylikka chiroyli-yu, ammo juda nozikligidan biror yeriga qo‘l tegizib bo‘lmas ekan. Shahanshohning bog‘ida eng anvoyi gullar o‘sarkan, gullarning eng yaxshilariga kumush qo‘ng‘iroqchalar osilgan bo‘lib, ular shabboda esganda jaranglab, sayr etuvchilarning e’tiborini tortib, bahri dilini ocharkan. Ana shunday ajoyib bog‘ ekan bu! Bog‘ uzoq-uzoqlarga cho‘zilib ketganidan oxiri qayerdaligini hatto bog‘bonning o‘zi ham bilmas ekan. Bog‘ning bir tomoni qalin o‘rmonga tutashib ketgan bo‘lib, ichkarisida chuqur ko‘llar bor ekan va o‘rmon moviy dengiz yoqasigacha cho‘zilgan ekan. Kattakon daraxtlarning suv uzra osilib turgan shoxlari ostidan kemalar o‘tarkan. Ana shu daraxtlarning qalin shoxlari orasida bir bulbul yasharkan. Bulbul shu qadar go‘zal sayrar ekanki, uning qo‘shig‘ini eshitib o‘tirgan kambag‘al baliqchi o‘zining qayg‘u-tashvishlarini va suvga solgan to‘rini ham unutib yuborarkan. U kutilmaganda: «Yo Parvardigor, hayot naqadar yaxshi!» — deb uzun so‘lish olar ekan. So‘ng yana tirikchiligi esiga tushib, baliq tutish bilan mashg‘ul bo‘larkan. Ertasiga kechqurun baliqchi bulbul sayrog‘ini eshitib yana: «Yo Parvardigor, hayot naqadar yaxshi!» — deb yuborarkan.
...Xitoy shahanshohi saroyiga yetti iqlimdan sayyohlar kelib, hammasi g‘aroyib chinni saroyni, jannatsimon bog‘ni maqtashar ekan. Bulbul xonishini eshitishganida esa, sayyohlar: «Bu yurtning eng yaxshi g‘aroyiboti mana shu!» — deyisharkan.
Sayyohlar o‘z yurtlariga qaytib borishganida ko‘rgan-kechirganlarini odamlarga gapirib berisharkan. Olimlar Chin mamlakati podshohining saroyini va bog‘ini ta’riflay turib, albatta, bulbulni ham tilga olib o‘tishar, hatto u diyorning eng yaxshi g‘aroyiboti shu deyisharkan; shoirlar moviy dengiz bo‘yida, o‘rmonda yashovchi qanotli kuychini madh etib, ajoyib qasidalar yozisharkan. Olim-u shoirlarning kitoblari jahon bo‘ylab tarqalibdi va ba’zilari Chin podshosigacha yetib boribdi. Chin podshosi o‘zining oltin taxtida savlat to‘kib, kitoblarni o‘qib o‘tirar, har daqiqa mammanlik bilan bosh chayqab qo‘yardi, o‘zining poytaxtini, saroyini, bog‘ini maqtashgani unga yoqar edi-da. «Ammo hammasidan ham g‘aroyib bulbul!» — degan gap bor edi kitoblarda.
— Nima, nima? — ajablandi podshoh. — Bulbul? Nega men uni bilmayman? Bu qanaqasi? Axir mening bog‘imda shunday bir qush yashasa-yu nima uchun men bundan bexabarman? O‘zimning bog‘imdagi qushni birovlarning kitoblaridan bilsam-a?
Shunday deb podsho o‘zining xos a’yonlaridan birini huzuriga chaqirtirdi. Bu amaldor shunchalar o‘ziga bino qo‘yardiki, agar biror odam u bilan gaplashishga va biron narsani so‘rashga jur’at qilsa, faqat «uf-f» deb javob berardi. Bu esa hech qanday ma’noni anglatmas edi.
Yangi mavzuni mustahkamlash: Og’zaki savol-javob.
|
| |